ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1998 අංක 47 දරන බදු සහ විදේශ
විනිමය සමා පනත
(සහතිකය සටහන් කළේ 1998 සැප්තැම්බර් මස 14 වන දින)
ආණ්ඩුවේ නියමය පරිදි මුද්‍රණය කරන ලදී.
1998 සැප්තැම්බර් මස 18 වැනි දින ශ්‍රී ලංකා ප්‍රජාතාන්ත්‍රික සමාජවාදී
ජනරජයේ ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1998 අංක 47 දරන බදු සහ විදේශ විනිමය සමා පනත

ශ්‍රී ලංකාව තුළ හෝ ඉන් පිටත රඳවාගෙන ඇති සමුච්චිත ලාභ
සහ ආදායම නියෝජනය කරන්නා වූ ද, තැනැත්තකු විසින්
ආදායම් පිළිබඳ වාර්තාවක් ඉදිරිපත් කර නොමැත්තා වූ හෝ
ආදායම් බදු පැනවීමට අදාළ නීතිය යටතේ ඒ තැනැත්තා
විසින් සැපයිය යුතු වාර්තාවක හෙළිදරව් කර නොමැත්තා වූද
මුදල් හෝ යම් තැනැත්තකු විසින් ශ්‍රී ලංකාවෙන් පිටත රඳවාගෙන
ඇති අදාළ විදේශ ව්‍යවහාර මුදල් ශ්‍රී ලංකා ආයෝජන මණ්ඩලය
විසින් අනුමත කරන ලද ඇතැම් සමාගම්වල ආයෝජනය කිරීමට
හෝ යම් බැංකුවක තැන්පත් කිරීමට හැකිවීම සඳහා ද, එවැනි
තැන්පතු මත බදු ගෙවීමට තැනැත්තන්ගේ වගකීම ඉටුකිරීම
සඳහා ඇතැම් බදු ගෙවීමට ඇති වගකීම සම්බන්ධයෙන් සහ
එවැනි බදු නීති හෝ විනිමය පාලන නීති සම්බන්ධයෙන් නඩු
පැවරීම් වලින් හෝ දණ්ඩන වලින් තැනැත්තන් වගකීමෙන් නිදහස්
කිරීම සඳහා ද එම බදු නීති හෝ විනිමය පාලන නීති
සම්බන්ධයෙන් වූ වැරදි වලට එම තැනැත්තන් අනාගතයේ දී බදු
නීති, විනිමය පාලනයට අදාළ නීති සම්පුර්ණයෙන් පිළිපැදීම
සුරක්ෂිත කිරීමේ අරමුණ ඇතිව හා ඊට සම්බන්ධ හෝ ආනුෂංගික
කාරණා සඳහා විධිවිධාන සැලැස්වීම ද පිණිස වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1998 අංක 47 දරන බදු සහ විදේශ විනිමය
සමා පනත යනුවෙන් හඳුන්වනු ලැබේ.

2. (1) (2) වන උපවගන්තියේ විධිවිධානවලට යටත්ව
මේ පනත-

(අ) ආදයම් බදු පැනවීමට අදාළව තත් කාලයෙහි
බල පවත්නා නීතිය යටතේ 1996 මාර්තු මස 31
වන දින හෝ එදිනට පෙර ලැබුණු හෝ උපචිත
වූ යම් ලාභ සහ ආදායම වෙනුවෙන්, 1996
මාර්තු මස 31 වන දින හෝ එදිනට පෙර
අවසන් වන යම් තක්සේරු වර්ෂයක් සඳහා
ආදායම් බදු හෝ අදායම් බදු මත අධිහාරයක්
ගෙවීමට යටත් වන එකී යම් තක්සේරු වර්ෂයක්
සඳහා එම නීතියේ විධිවිධාන යටතේ ආදායම්
වාර්තාවක් සපයා නොමැත්තා වූ හෝ එකී යම්
තක්සේරු වර්ෂයක් සඳහා ඒ පනතේ විධිවිධාන
යටතේ තමා විසින් සපයන ලද යම් වාර්තාවක
එම ලාභ හෝ අදායම හෙළිදරව් කිරීම පැහැර
හැර ඇත්තා වූ ; හෝ

(ආ) ශ්‍රී ලංකාවෙන් පිටත යම් අදාළ විදේශ ව්‍යවහාර
මුදල් දරන්නා වූ යම් තැනැත්තකුට අදාළ විය යුතු ය.

(2) මේ පනත -
(අ) 1996 මාර්තු මස 31 වන දින හෝ එදිනට පෙර
තමාට ලැබුණු හෝ උපචිත වූ හෝ ව්‍යුත්පන්න
වූ, අවස්ථාවෝචිත පරිදි, යම් ලාහ සහ අදායම
හෝ පිරිවැටුම් සම්බන්ධයෙන් ආදායම් බදු
පැනවීමට තත් කාලයෙහි අදාළ නීතිය හෝ 1963
අංක 11 දරන මුදල් පනත හෝ 1981 අංක 69
දරන පිරිවැටුම් බදු පනත හෝ 1991 අංක 52
දරන ජාතික ආරක්ෂක බදු පනත යටතේ ගෙවිය
යුතු යම් බද්දක් මග හරිනු ලැබුවේ යයි කියනු
ලැබීමක් හෝ සැක කරනු ලැබීමක් ; හෝ

(ආ) විනිමය පාලන පනතේ හෝ 1979 අංක 48
දරන ත්‍රස්තවාදය වැළැක්වීමේ (තාවකාලික
විධිවිධාන) පනතේ යම් විධිවිධානයක්
උල්ලංඝනය කළේ යයි කියනු ලැබීමක් හෝ සැක
කරනු ලැබීමක්
පිළිබඳව යම් විමර්ශනයක් 1997 නොවැම්බර් මස 6
වන දින විමර්ශනය වෙමින් පවතින්නේ යම් තැනැත්තකු
සම්බන්ධයෙන් ද ඒ තැනැත්තාට අදාළ නොවිය
යුතු ය.

3. ( 1 ) මේ පනත අදාළ වන්නා වූ ද -
(අ) අදාළ මුදල් කිසිවක් ඇත්තා වූ ; හෝ
(ආ) අදාළ විදේශ ව්‍යවහාර මුදල් කිසිවක් දරන්නා වූ
ද යම් තැනැත්තකු විසින්-

(i) ඒ අදාළ මුදල් හෝ අදාළ විදේශ ව්‍යවහාර
මුදල් පරිවර්තනය කිරීමෙන් ලබාගත් මුදල්,
1997 නොවැම්බර් මස 5 වන දිනට පසුව,
1998 අංක 47 දරන බදු සහ විදේශ විනිමය සමා පනත 3
එහෙත් 1999 ජුනි මස 30 වන දින හෝ
එදිනට පෙර, යම් නිශ්චිත ව්‍යවසායක
පමණක් යෙදී ඇති යම් සමාගමක, පවත්නා
කොටසක් නොවන යම් කොටසක් මිල දී
ගැනීමේ ලා ආයෝජනය කරනු ලැබිය
හැකි ය;

(ii) ඒ අදාළ මුදල් හෝ අදාළ විදේශ ව්‍යවහාර
මුදල් පරිවර්තනය කිරීමෙන් ලබාගත් මුදල්,
1997 නොවැම්බර් මස 5 වන දිනට පසුව,
එහෙත් 1998 දෙසැම්බර් මස 31 වන දින
හෝ එදිනට පෙර, යම් බැංකුවක තැන්පත්
කර, එසේ තැන්පත් කරන ලද මුදල් වලින්
සියයට පහළොවකට සමාන ( මේ පනතේ
මෙහි මින් මතු ‘සමා බද්ද' යනුවෙන් සඳහන්
කරනු ලබන) මුදල් ප්‍රමාණයක් කොමසාරිස්
ජනරාල්වරයාට ගෙවනු ලැබිය යුතු ය.

(2 ) මේ වගන්තියේ කාර්ය සඳහා '' නිශ්චිත ව්‍යවසාය "
යන්නෙන්—
(i) විද්‍යුත් නිෂ්පාදිත නිෂ්පාදනය කිරීම හෝ විද්‍යුත්
නිෂ්පාදනවල කොටස් එකලස් කිරීම හෝ විද්‍යුත්
කොටස් නිෂ්පාදනය කිරීම;
(ii) පිඟන් මැටි නිෂ්පාදන හෝ වීදුරු භාණ්ඩ
නිෂ්පාදනය ;
(iii) ශ්‍රී ලංකාවේ නිපද වූ රබර් උපයෝගී කරගෙන
රබර් නිෂ්පාදන නිෂ්පාදනය කිරීම;
(iv) ස්වර්ණාභරණ නිෂ්පාදනය කිරීම;
(v) මැණික් හෝ දියමන්ති කැපීම සහ ඔප දැමීම;
(vi) සැහැල්ලු හෝ බර ඉංජිනේරු කර්මාන්තය ;
(vii) නිවාස ඉදිකිරීම සහ විකිණීම ; හෝ
(viii) පුරෝගාමී ස්වභාවයක වූ කර්මාන්තයක් හෝ
සේවාවක් වශයෙන් ශ්‍රී ලංකා ආයෝජන මණ්ඩලය
විසින් නම් කර ඇති යම් භාණ්ඩ හෝ බඩු
නිෂ්පාදනය කිරීම හෝ යම් සේවාවක් සැපයීම
කරන්නා වූ ද

1978 අංක 4 දරන ශ්‍රී ලංකා ආයෝජන මණ්ඩල පනතේ
17 වන වගන්තිය යටතේ ශ්‍රී ලංකා ආයෝජන මණ්ඩලය
විසින් ගිවිසුමකට එලැඹ ඇත්තේ යම් සමාගමක් සමග
ද එවැනි සමාගමක් වූ ද යම් සමාගමක් අදහස් වේ.
4. මේ පනත අදාළ වන්නා වූ ද−

(අ) 3(1) (i) වන වගන්තියේ
විධිවිධාන වලට අනුකූලව යම් ආයෝජනයක් කර ඇති ; හෝ
(ආ) 3(1) (ii) වන වගන්තියේ විධිවිධානවලට අනුකූලව
යම් තැන්පතුවක් කර ඒ මත සමා බද්දක් ගෙවා ඇති
5 වන වගන්තියේ සඳහන් අදාළ ප්‍රකාශය කර ඇත්තා වූ ද
යම් තැනැත්තකු—

(අ) (i) 3(1) (i) වන වගන්තියේ විධිවිධානවලට
අනුකූලව ආයෝජනය කරන ලද මුදල්
වලින් හෝ 3(1)(ii) වන වගන්තියේ
විධිවිධානවලට අනුකූලව තැන්පත්
කරන ලද හා ඒ සම්බන්ධයෙන් සමා
බද්දක් ගෙවා ඇති, මුදල්වලින් දැක්වෙන,
ඔහුගේ ලාභ සහ ආදායමේ යම්
කොටසක් මත 1996 මාර්තු මස 31
වන දින හෝ එදිනට පෙර හෝ අවසන්
වන යම් තක්සේරු වර්ෂයක් සඳහා,
අවස්ථාවෝචිත පරිදි, ආදායම් බදු
පැනවීමට තත් කාලයෙහි අදාළ නීතිය
යටතේ හෝ ආදායම් බද්ද මත
අධිභාරය පැනවීමට තත්කාලයෙහි
අදාළ නීතිය යටතේ, පිළිවෙලින් යම්
ආදායම් බද්දක් හෝ ආදායම් බද්ද
මත අධිහාරයක් ගෙවීමට යටත් නොවිය
යුතු ය;

(ii) (i) වන අනුඡේදයෙහි සඳහන් ඔහුගේ
ලාභ සහ ආදායමේ යම් කොටසක්
උපයෝජනය කිරීම මගින් අත්කර
1998 අංක 47 දරන බදු සහ විදේශ විනිමය සමා පනත 5
ගන්නා ලද ඔහුගේ ශුද්ධ ධනයේ
කොටස වෙනුවෙන් ධන බද්ද පැනවීමට
තත් කාලයෙහි අදාළ නීතිය යටතේ
හෝ ධන බද්ද මත අධිභාරය පැනවීමට
තත් කාලයේ අදාළ නීතිය යටතේ 1992
මාර්තු මස 31 වන දින හෝ එදිනට
පෙර අවසාන වන යම් තක්සේරු
වර්ෂයක් සඳහා ගෙවිය යුතු, පිළිවෙලින්
යම් ධන බද්දක් හෝ ධන බද්ද මත
අධිභාරයක් ගෙවීමට යටත් නොවිය
යුතු ය;

(iii) (i) වන අනුඡේදයෙහි සඳහන් ඔහුගේ
ලාභ සහ ආදායමේ කොටස උපචිත
වූයේ නැතහොත් පැන නැගුනේ
පිරිවැටුමක යම් කොටසකින් ද,
පිරිවැටුමේ කොටස වෙනුවෙන් 1963
අංක 11 දරන මුදල් පනත යටතේ යම්
ව්‍යාපාර පිරිවැටුම් බද්දක් හෝ 1981
අංක 69 දරන පිරිවැටුම් බදු පනත
යටතේ යම් පිරිවැටුම් බද්දක් හෝ 1991
අංක 52 දරන ජාතික ආරක්ෂක බදු
පනත යටතේ යම් ජාතික ආරක්ෂක
බද්දක් ගෙවීමට යටත් නොවිය යුතු ය;
හෝ

(ආ) (i) (අ) ඡේදයෙ (i) වන
අනුඡේදයෙහි සඳහන් ඔහුගේ ලාභ සහ
ආදායමේ කොටස හෝ (අ) ඡේදයේ
(ii) වන අනුඡේදයෙහි සඳහන් ඔහුගේ
ශුද්ධ ධනයේ කොටස වෙනුවෙන්
ඒ සම්බන්ධයෙන් 1996 මාර්තු මස 31
වන දින හෝ එදිනට පෙර අවසාන
වන යම් තක්සේරු වර්ෂයකට අදාළ
ආදායම් බද්ද හෝ ආදායම් බද්ද මත
අධිහාරය හෝ ධන බද්ද හෝ ධන
බද්ද මත අධිභාරය පැනවීමට තත්
කාලයෙහි අදාළ නීතිය යටතේ යම්
වරදක් සඳහා අධි චෝදනාවකට හෝ
දණ්ඩනයකට යටත් නොවිය යුතු ය ;

(ii) (අ) ඡේදයේ (iii) වන අනුඡේදයෙහි සඳහන්
ඔහුගේ පිරිවැටුමේ කොටස වෙනුවෙන් හෝ
ඒ සම්බන්ධයෙන් 1963 අංක 11 දරන
මුදල් පනත හෝ 1981 අංක 69 දරන
පිරිවැටුම් බදු පනත හෝ 1991 අංක 52
දරන ජාතික ආරක්ෂක බදු පනත යටතේ
යම් නඩු පැවරීමකට හෝ දණ්ඩනයකට
යටත් නොවිය යුතු ය;

(iii) යම් අදාළ විදේශ මුදලක් පරිවර්තනය
කිරීමෙන් ලබාගත් මුදලින් සංයුක්ත වන
එසේ ආයෝජනය කරන ලද හෝ තැන්පත්
කරන ලද මුදල්වල කොටස සම්බන්ධයෙන්
විනිමය පාලන පනත යටතේ නඩු
පැවරීමකට හෝ දණ්ඩනයකට යටත්
නොවිය. යුතු ය.

5. (1) 3(I) (i) වන වගන්තියේ විධිවිධානවලට අනුකූලව
මුදල් ආයෝජනය කරන හෝ 3(I)(ii) වන වගන්තියේ
විධිවිධානවලට අනුකූලව මුදල් තැන්පත් කරන සහ ඒ මත සමා
බද්ද ගෙවන යම් තැනැත්තකු විසින් මේ පනතේ උපලේඛනයේ
දක්වා ඇති අදාළ ආකෘති පත්‍රයේ කොමසාරිස් ජනරාල්වරයා
වෙත ප්‍රකාශයක් කරනු ලැබිය හැකි ය.

(2) (1) වන උපවගන්තිය යටතේ කරන ලද යම් ප්‍රකාශයකින්
එම ආයෝජනය හෝ තැන් න්පතුව සම්පූර්ණයෙන් ම හෝ එහි
කොටසක් හෝ යම් අදාළ විදේශ ව්‍යවහාර මුදල් පරිවර්තනයෙන්
ලබාගත් මුදලින් සංයුක්ත වන බව හෙළිවන අවස්ථාවක,
කොමසාරිස් ජනරාල්වරයා විසින් ඒ ප්‍රකාශයේ පිටපතක් විනිමය
පාලකවරයාට යැවීමට සැලැස්විය යුතු ය.

6. මේ පනතේ ඉහතින් වූ විධිවිධානවල ඇතුළත් කිසිවකින් -
(අ) (i) ආදායම් බද්ද හෝ ආදායම් බද්ද මත වූ අධිහාරය
හෝ ධන බද්ද හෝ ධන බද්ද මත වු අධිභාරය
පැනවීමට අදාළ තත් කාලයෙහි බලපවත්වන
නීතිවල ; හෝ

(ii) 1963 අංක 11 දරන මුදල් පනතෙහි හෝ 1981
අංක 69 දරන පිරිවැටුම් බදු පනතේ හෝ 1991
අංක 52 දරන ජාතික ආරක්ෂක බදු පනතේ
විධිවිධාන යටතේ කරන ලද, එවැනි යම් නීතියක් හෝ
පනතක් යටතේ; හෝ

(ආ) මේ පනත අදාළ වන යම් තැනැත්තකු මත, ඔහු
විසින් විනිමය පාලන පනතේ යම් විධිවිධානයත්
උල්ලංඝනය කිරීමට අදාළව, 1996 මාර්තු මස 31
වන දිනට පෙර පනවන ලද, එවැනි යම් නීතියක්
යටතේ; හෝ
(ඇ) වෙනත් යම් කාරණයක්, යටතේ කර ඇති හා එවැනි
යම් නීතියක් යටතේ අවසානාත්මකව
තීරණාත්මකව ඇති යම් තක්සේරුවක් හා
ප්‍රතිශෝධනය කිරීමට බලය ලැබෙන්නේ යයි කියවා තේරුම්
ගනු නොලැබිය යුතු ය.

7. වෙනත් යම් නීතියක පටහැනිව කුමක් සඳහන්ව ඇත ද,
මේ පනත අදාළ වන යම් තැනැත්තකු විසින් 3(1)(i) වන
වගන්තියේ විධිවිධාන අනුව කරන ලද යම් ආයෝජනයක්
සම්බන්ධයෙන්, 1979 අංක 28 දරන දේශීය ආදායම් පනතේ 30
වන වගන්තියේ කාර්ය සඳහා අඩුකිරීම්වලට ඉඩ නොදෙනු ලැබිය
යුතුය.

8. (1) (2) වන උපවගන්තියේ විධිවිධානවලට යටත්ව,
හා දේශීය ආදායම් දෙපාර්තමේන්තුවේ, විනිමය පාලන
දෙපාර්තමේන්තුවේ සහ සෑම බැංකුවකම නිලධරයකු හෝ සේවා
නියුක්තයකු විසින් ම, මේ පනත පරිපාලනය කිරීමෙහි දී තමන්ට
දැනගන්නට ලැබෙන සියලු කාරණා සම්බන්ධයෙන් මේ පනත
යටතේ ස්වකීය යුතුකම් ඉටු කිරීමේ දී හැර, රහස්‍යතාව රැකීම
හා රහස්‍යතාව රැකීමෙහි ලා ආධාර කිරීම කළ යුතු අතර, 3
වන වගන්තියේ සඳහන් එවැනි යම් ආයෝජනයක් හෝ තැන්පතුවක්
පිළිබඳව කවර වූ හෝ තොරතුරක්, යම් පුද්ගලයකුට, සංස්ථාවකට,
බැංකුවකට, අධිකරණයකට, ආයතනයකට, ආස්ථිත්‍යයකට,
දෙපාර්තමේන්තුවකට, නිලධරයකුට, අනුයෝජිතයකුට, ශ්‍රී ලංකා
ආණ්ඩුවේ නියෝජිතයකුට හෝ වෙනත් යම් නෛතික හෝ
ස්වාභාවික තැනැත්තකුට දීම, හෙළි කිරීම හෝ අනාවරණය
කිරීම නොකළ යුතු ය.

(2) (1) වන උපවගන්තියේ විධිවිධානවල කුමක් සඳහන්ව
ඇත ද, මේ පනත පරිපාලනය කිරීමෙහි දී තමන්ට දැනගන්නට
ලැබෙන යම් කාරණයක් හෝ තොරතුරක් දන්වන ලෙස,
රහස්‍යතාව රැකීම.

8 1998 අංක 47 දරන බදු සහ විදේශ විනිමය සමා පනත
අවස්ථාවෝචිත පරිදි, කොමසාරිස් ජනරාල්වරයාට, විනිමය
පාලකවරයාට හෝ යම් බැංකුවකට—

(i) ඒ කාරණය හෝ තොරතුර අදාළ වන තැනැත්තා
විසින් ;

(ii) යම් අධිකරණයක, විෂ මත් ද්‍රව්‍ය හෝ සංක්‍රාන්ත වන
වාහනයක් හෝ ගුවන් යානයක් පැහැර ගෙන යාම
හෝ පිළිබඳ වූ ජාත්‍යන්තර සම්මුතියක් ක්‍රියාවේ යෙදවීමේ
යම් නීතියක් යටතේ පවරනු ලැබ ඇති යම් අපරාධ
නඩු කටයුත්තක දී ඒ නීතියෙහි යම් විධිවිධානයක්
මගින් ;

(iii) ආදායම් බදු පැනවීමට තත් කාලයේ අදාළ නීතිය
යටතේ ශ්‍රී ලංකාව විසින් ගිවිසුමට අනුකූලව ආදායම
මත ද්විත්ව බදු අය කිරීම වැළැක්වීමට යම් ගිවිසුමකට
එළඹ ඇති යම් රටක නිසි බලධරයා විසින්;

(iv) 3 වන වගන්තියේ සඳහන් යම් ආයෝජනයකින් හෝ
තැන් පතුවකින් නියෝජනය වන මුදල් හෝ විදේශ විනිමය
1979 අංක 48 දරන ත්‍රස්තවාදය වැළැක්වීමේ
(තාවකාලික විධිවිධාන) පනත යටතේ වරදක් සමන්විත
කළ යම් ක්‍රියාවක් තවදුරටත් කරගෙන යාම පිණිස,
යොදා ගෙන ඇති බවට හා දැනටත් යොදා ගන්නා
බවට වූ හේතුව මත, ඒ සඳහා වූ ඉල්ලීමක් පිට
ශ්‍රේෂ්ඨාධිකරණය විසින් කරනු ලබන ආඥාවක්
මගින්

නියම කරනු ලබන්නේ නම්, අවස්ථාවෝචිත පරිදි, කොමසාරිස්
ජනරාල්වරයා හෝ විනිමය පාලකවරයා විසින් හෝ බැංකුව
විසින්, ඒ කාරණය හෝ තොරතුර දැන්වීම, ඒ නියමයට හෝ
අධිකරණ ආඥාවට අනුකූල වීම සඳහා තදින්ම අවශ්‍ය වන
තාක් දුරට ඒ කාරණය හෝ තොරතුර ඒ තැනැත්තා හෝ
අධිකරණය වෙත දන්වනු ලැබිය යුතු ය.

(3) (1) වන උපවගන්තියේ විධිවිධානවලට පටහැනිව ක්‍රියා
කරන, දේශීය ආදායම් දෙපාර්තමේන්තුවේ හෝ විනිමය පාලන
දෙපාර්තමේන්තුවේ හෝ යම් බැංකුවක යම් නිලධරයකු හෝ
සේවා නියුක්තයකු, මේ පනත යටතේ වරදක් කරන අතර,
මහෙස්ත්‍රාත්වරයකු ඉදිරියෙහි පවත්වනු ලබන ලඝු නඩු විභාගයකින්
පසු වරදකරු කරනු ලැබූ විට රුපියල් එක් ලක්ෂයක් නොඉක්මවන
දඩයකට හෝ එක් අවුරුද්දක් නොඉක්මවන කාලයක් සඳහා
බන්ධනාගාරගත කරනු ලැබීමකට හෝ ඒ දඩය
බන්ධනාගාරගත කිරීම යන දඩුවම් දෙකට ම හෝ ඔහු යටත්
විය යුතු ය.

9. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට සිංහල භාෂා පාඨය
බල පැවැත්විය යුතු ය.
=
10. පද සම්බන්ධයෙන් අන්‍යාර්ථයක් අවශ්‍ය වුව හොත් මිස,
මේ පනතෙහි —
" බැංකුව " යන්නෙන්, 1988 අංක 30 දරන බැංකු පනත
යටතේ බලපත්‍රලක් හෝ බලපත්‍ර ලැබූ ලෙස සලකනු
ලබන යම් වාණිජ බැංකුවක් හෝ 1971 අංක 30 දරන
ජාතික ඉතිරි කිරීමේ බැංකු පනත මගින් පිහිටුවනු ලැබූ
ජාතික ඉතිරි කිරීමේ බැංකුව අදහස් වේ;

“කොමසාරිස් ජනරාල්වරයා”, “ශුද්ධ ධනය”, " ලාභ සහ
ආදායම් " සහ " තක්සේරු වර්ෂය " යන යෙදුම්වලට
1979 අංක 28 දරන දේශීය ආදායම් පනතෙහි ඒවාට
පිළිවෙලින් දී ඇති අර්ථ‍ ඇත්තේ ය ;
'' ශ්‍රී ලංකා ආයෝජන මණ්ඩලය” යන්නෙන්, ජාතික රාජ්‍ය
සහාවේ 1978 අංක 4 දරන ආයෝජන මණ්ඩල පනත
මගින් පිහිටුවන ලද ශ්‍රී ලංකා ආයෝජන මණ්ඩලය
අදහස් වේ ;

" විනිමය පාලකවරයා" යන්නෙන්, මහ බැංකුවේ විනිමය
පාලන දෙපාර්තමේන්තුවේ ප්‍රධානයා වශයෙන් පද විනාම
ගතකර ඇති නිලධරයා අදහස් වන අතර, ඔහුගේ
සහායකයා වශයෙන් පද විනාම ගතකර ඇති
නිලධරයෙක් ද එයට ඇතුළත් වේ ;

'' විදේශ විනිමය පනත" යන්නෙන්, (423 වන අධිකාරය
වත) විනිමය පාලන පනත අදහස් වේ;
" විදේශ ව්‍යාවහාර මුදල්" යන්නෙන්, ශ්‍රී ලංකා ව්‍යවහාර මුදල්
හැර යම් ව්‍යවහාර මුදල් වර්ගයක් අදහස් වන අතර,
යම් තැනැත්තකුගේ විශ්‍රාම වැටුප හෝ ඔහුට ලැබිය
යුතු වෙනත් ඒ හා සමාන ගෙවීමක් වෙනුවෙන් ශ්‍රී
ලංකාවේ සිටින හෝ ශ්‍රී ලංකාවෙහි පදිංචිව සිටින
තැනැත්තකුට විදේශීය ආණ්ඩුවක් හෝ ආයතනයක්
විසින් ගෙවිය යුතු යම් ව්‍යවහාර මුදල් වර්ගයක් සහ
ශ්‍රී ලංකා ව්‍යවහාර මුදලින් හැර වෙනත් යම් ව්‍යවහාර
මුදලකින් ගෙවිය යුතු සියලු තැන්පතු, ණයවර හා
ශේෂයන්ද, ශ්‍රී ලංකා ව්‍යවහාර මුදලින් ප්‍රකාශ කර
ඇති හෝ ලියා ඇති නමුත් ශ්‍රී ලංකා ව්‍යවහාර මුදලින්
හැර වෙනත් යම් ව්‍යවහාර මුදලින් ගෙවිය යුතු එවැනි
යම් අණකර, සංචාරක වෙක්පත්, ණයවර ලිපි සහ
විනිමය බිල්පත් එයට ඇතුළත් වේ ;

" මැණික් " යන්නෙන්, 1993 අංක 50 දරන ජාතික මැණික්
සහ ස්වර්ණාභරණ අධිකාරිය පනතේ අර්ථානුකූලවූ
මැණිකක් අදහස් වේ ;

“ස්වර්ණාභරණ" යන්නෙන්, 1993 අංක 50 දරන ජාතික
මැණික් සහ ස්වර්ණාභරණ අධිකාරි පනතේ
අර්ථානුකූලව ස්වර්ණාහරණ අදහස් වේ ;

" තැනැත්තා " යන්නට සමාගමක්, පුද්ගල මණ්ඩලයක් හෝ
හවුල් ව්‍යාපාරයක් ඇතුළත් වේ;

" අදාළ විදේශ ව්‍යවහාර මුදල්" යන්න, යම් තැනැත්තකු
සම්බන්ධයෙන් යෙදෙන විට, ඒ තැනැත්තා විසින් විනිමය
පාලන පනතේ විධිවිධාන උල්ලංඝනය කරමින් ශ්‍රී
ලංකාවෙන් පිටත දී 1996 මාර්තු මස 31 වන දින
දරන ලද්දා වූ ද, ලාභ සහ ආදායම් වන හෝ ලාහ
සහ ආදායමට ආරෝපණය කළ හැකි නැතහොත්
ලාභ සහ ආදායම නොවන හෝ ලාභ සහ ආදායමට
ආරෝපණය කළ හැකි නොවන ත්‍යාග, ප්‍රදාන හෝ
උරුමවීම මගින් හෝ වෙනත් කවර හෝ ක්‍රමයකින් ශ්‍රී
ලංකාවෙන් පිටත දී හෝ ඔහු විසින් අත්කරගෙන ඇත්තා
වූ ද, විදේශ ව්‍යවහාර මුදල් අදහස් වේ ;

“අදාළ මුදල්” යන්න යම් තැනැත්තකු සම්බන්ධයෙන් යෙදෙන
විට එම තැනැත්තා විසින් 1996 මාර්තු මස 31 වන
දින ශ්‍රී ලංකාව තුළ හෝ ඉන් පිටත දී දරනු ලැබුවා වූ ද
(අදාළ විදේශ ව්‍යවහාර මුදල් නොවන්නා වූ ද) 1996
මාර්තු මස 31 වන දින හෝ ඊට පෙර අවසාන වන
යම් තක්සේරු වර්ෂයක උපචිත වූ ලාභ උද්ගත වූ හෝ
උපචිත වූ හෝ ලබාගත් ආදායම නියෝජනය කරන්නා
වූ ද, ඒ සම්බන්ධයෙන් ඒ තැනැත්තා විසින් ආදායම
පිළිබඳ වාර්තාවක් ඉදිරිපත් කර නැත්තා වූ හෝ ආදායම්
බද්ද පැනවීමට තත් කාලයෙහි අදාළ වන නීතිය යටතේ
ඔහු විසින් ඉදිරිපත් කරනු ලබන යම් ආදායම් වාර්තාවක
අනාවරණය කර නැත්තා වූ ද, යම් මුදලක් අදහස්
වේ;

“අදායම් බදු පැනවීමට තත් කාලයෙහි අදාළ නීතිය" යන්නෙන්,
1979 අංක 28 දරන දේශීය ආදායම් පනත අදහස් වේ;

'' ආදායම් බද්ද මත අධිභාරය පැනවීමට තත් කාලයෙහි
අදාළ නීතිය" යන්නෙන්, 1982 අංක 26 දරන ආදායම්
බදු අධිභාර පනත, 1984 අංක 12 දරන ආදායම් බදු
අධිභාර පනත සහ 1989 අංක 7 දරන ආදායම් බදු
අධිභාර පනත අදහස් වේ ;

“ධන බද්ද පැනවීමට හෝ ධන බද්ද මත අධිහාරය පැනවීමට
තත් කාලයෙහි අදාළ නීතිය " යන්නෙන්, 1979 අංක 28
දරන දේශීය ආදායම් පනත, 1982 අංක 25 දරන ධන
බදු අධිහාර පනත සහ 1989 අංක 8 දරන ධන බදු
අධිභාර පනත අදහස් වේ ;

" පිරිවැටුම " හා " කාර්තුව " යන යෙදුම්වල 1981 අංක 69
දරන පිරිවැටුම් බදු පනතෙහි ඒවාට පිළිවෙලින් දී ඇති
අර්ථ ම ඇත්තේය.

1 වන කොටස
උපලේඛනය (5 වන වගන්තිය)
කොටස් වල ආයෝජනය කරන තැනැත්තන් විසින්
ඉදිරිපත් කිරීම සඳහා

5 වන වගන්තිය යටතේ ප්‍රකාශය
ආදායම් බදු ලිපිගොනු (තිබේ නම්) අංකය :-
පිරිවැටුම් බදු ලිපිගොනු (තිබේ නම්) අංකය :-
ජාතික හැඳුනුම්පත් අංකය (පුද්ගලයකු නම්):-
සමාගමේ හවුල් ව්‍යාපාරයේ ලියාපදිංචි අංකය :-

මහතා/ මහත්මිය/මෙන විය වන සහ
හවුල් ව්‍යාපාරයේ නම) හි
වන මම අපි 1998 අංක
සමා පනත අනුව සම්පුර්ණයෙන්
(ලිපිතය) හි
(සම්පුර්ණ නම නම්)
(සමාගමේ හෝ
(නිල නාමය)
දරන බදු සහ විදේශ විනිමය

(i) මා|අප විසින්|සමාගම විසින්|හවුල් ව්‍යාපාරය විසින් ශ්‍රී ලංකාවේ
දරන වෙනත් මුදල් වන රු.............කින්
(ii) අදාළ විදේශ ව්‍යවහාර මුදල් පරිවර්තනයෙන් ලබා ගත්
කින් සමන්විත වන රු........... (රු...........)ක

මුදලක්, ශ්‍රී ලංකා ආයෝජන මණ්ඩලය විසින් නිශ්චිත ව්‍යවසායක්
වශයෙන් හඳුනාගෙන ඇත්තා වූ ද, 1978 අංක 4 දරන ශ්‍රී ලංකා
ආයෝජන මණ්ඩල පනත යටතේ පිහිටුවන ලද ශ්‍රී ලංකා ආයෝජන
මණ්ඩලය සමග....... දින අංක....... දරන ගිවිසුමට
ඇතුළත් වී ඇත්තා වූ ද සමාගමක් වන......
කොටස් හැර) කොටස්-----------
ගැනීමෙහි ලා ආයෝජනය කර ඇති බව ප්‍රකාශ කරමි/කරමු.
ප්‍රකාශකරුගේ|ප්‍රකාශකරුවන්ගේ
අත්සන අත්සන්.
ප්‍රකාශය, පුද්ගලයකු වශයෙන් නොවන අවස්ථාවක දී, නිලනාමය.
දිනය:—

11 වන කොටස බැංකුවල මුදල් තැන්පත් කරන තැනැත්තන් විසින්
ඉදිරිපත් කිරීම සඳහා
1998 අංක දරන බදු සහ විදේශ විනිමය සමා පනත
5 වන වගන්තිය යටතේ ප්‍රකාශය

ආදායම් බදු ලිපිගොනු (තිබේ නම්) අංකය :-
පිරිවැටුම් බදු ලිපිගොනු (තිබේ නම්) අංකය :-
ජාතික හැඳුනුම්පත් අංකය (පුද්ගලයකු නම්) :-
සමාගමේ හවුල් ව්‍යාපාරයේ ලියාපදිංචි අංකය :-

මහතා/මහත්මිය/මෙනවිය වන
( සමාගමේ හෝ හවුල් ව්‍යාපාරයේ නම)
(නිල නාමය ) වන මම අපි 1998 අංක දරන බදු
සහ විදේශ විනිමය සමා පනත අනුව සම්පුර්ණයෙන්

(i) මා විසින්‍් සමාගම විසින් හවුල් ව්‍යාපාරය විසින් ශ්‍රී ලංකාවේ
දරන වෙනත් මුදල් වන රු.----------------කින්
(ii ) අදාළ විදේශ ව්‍යවහාර මුදල් පරිවර්තනයෙන් ලබාගත්
කින් සමන්විත වන රුපියල්---------------ක මුදලක්,
දරන මගේ}අපගේ{සමාගමේ ගිණුමේ තැන්පත් කළ බවත් මා අප
විසින් ඒ මත පනතේ 3 වන වගන්තිය අනුව බදු ගෙවා ඇති
බවත් ප්‍රකාශ කරමි කරමු.
තැන්පත්කරුගේ/කරුවන්ගේ
අත්සන අත්සන්
ප්‍රකාශය, පුද්ගලයෙකු වශයෙන් නොවන අවස්ථාවක දී, නිලනාමය.
දිනය:—